Шта је у овој кутији?
Шта год да је, мора да је прилично важно
јер с тим путујем, селим се
из стана у стан у стан.
(смех)
(аплауз)
Звучи познато?
Да ли сте знали да ми Американци
имамо око три пута више места
него пре педесет година?
Три пута.
Помислили бисте, да бисмо уз сав тај додатни простор
имали довољно места за све своје ствари.
Јок.
У граду постоји нова грана индустрије,
на 2,5 милиона квадрата, вредна 22 милијарде долара :
индустрија личног складишног простора.
Дакле имамо три пута више просотра,
али постали смо тако добри купци
да нам је потребно још више места.
Чему нас то води?
Много кредитног дуга,
огромном утицају на животну средину
и можда не случајно, наш
ниво среће је опао у последњих 50 година.
Овде сам да бих показао да постоји бољи начин,
да мање уствари може бити више.
Кладим се да је већина нас у неком
тренутку искусила то задовољство:
у студентском дому,
на путовању - у хотелској соби,
на камповању - кад немате скоро ништа,
можда само чамац.
На који год начин, кладим се да сте, између осталог,
осетили мало више слободе,
имали више времена.
Предлажем да мање
ствари и мање простора
имају мањи утицај на околину.
То је и сјајан начин да се уштеди новац.
И на неки начин ће вам олакшати живот.
Тако сам започео пројекат "Уређени живот" на lifeedited.org
како бих продубио овај разговор
и пронашао нека добра решења на овом пољу.
Прво: са партнерима Mutopo and Jovoto.com., од
посетилаца сам тражио најбоље решење за мој стан
на Менхетну од 39 квадрата.
Желео сам све - канцеларију, трпезарију за
десеторо, гостинску собу
и простор за једриличарску опрему.
Све сам то добио, са преко 300 предлога
са свих страна света, моју малу кутију с благом.
Пошто сам купио стан од 39, уместо
55 квадрата, у старту сам
уштедео 200 хиљада долара.
Мањи простор захтева мање апарата -
ту се уштеди још мало новца,
а има и мањи утицај на околину.
То је зато што је дизајниран
према смањеној количини имовине - што ми је омиљено -
и заиста је направљен по мени,
стварно сам узбуђен што сам ту.
Дакле, како можете живети у малом?
Постоји три главна приступа.
Прво, морате немилосрдно да преуређујете.
Морамо прочистити артерије својих живота.
Та мајица коју нисам годинама обукао?
Време је да је се отарасим.
Морамо да избацимо сувишно из живота
и да научимо да одржавамо баланс.
Морамо да размишљамо пре куповине.
Да се запитамо,
"Да ли ће ме то заиста учинити срећнијим? Заиста?"
Свакако да треба
да купујемо и поседујемо неке дивне ствари.
Али желимо ствари које ћемо
волети годинама, а не само ствари.
Друго, наша нова мантра:
мало је секси.
Желимо ефикасност простора.
Желимо ствари које су направљене
на начин на који се често употребљавају,
а не само у ретким приликама.
Зашто имати шпорет са шест рингли,
када ретко користите и три?
Желимо ствари које се уклапају,
које се слажу и желимо да буду дигитализоване.
Узмите папире,
књиге, филмове,
учините да нестану - то је магија.
Коначно, желимо вишефункционалне просторе и намештај -
лавабо комбинован са клозетском шољом,
трпезаријски сто који постаје кревет -
у истом простору,
мали сто се
рашири у сто за десеторо.
У приказу "Уређени живот" који је победио,
комбинујемо клизећи зид са расклапајућим намештајем,
да бисмо боље искористили простор.
Погледајте сто за кафу -
расте у дужини и ширини
до стола за десеторо.
Моја канцеларија се преклопи,
лако се сакрије.
Мој кревет се са два прста избаци из зида.
Гости? Померите клизећи зид,
ту су кревети који се спуштају.
И наравно, мој лични биоскоп.
Не кажем да би сви требало да
живимо у 39 квадрата.
Али помислите на добити уређеног живота.
Пређите са 3000 на 2000,
са 1500 на 1000.
Већина нас, можда сви,
смо овде прилично срећни неколико дана
са две торбе, у малом
простору, хотелској соби.
Када одете кући и уђете на врата,
застаните на трен и запитајте се
"Да ли би ми годило мало прекрајања?
Да ли би ми то дало више слободе?
Можда мало више времена?"
Шта је у кутији?
Није ни важно.
Знам да ми није потребно.
Шта је у вашој?
Можда, само можда,
мање је више.
Направимо места
за добре ствари.
Хвала вам.
(аплауз)